תקנות הפיקוח על יצוא ביטחוני (השגה על החלטת הרשות המוסמכת)

{{ח:התחלה}}
{{ח:כותרת|תקנות הפיקוח על יצוא ביטחוני (השגה על החלטת הרשות המוסמכת), התשס״ח–2008}}

{{ח:פתיח-התחלה}}
{{ח:תיבה|ק״ת תשס״ח, 469|תקנות הפיקוח על יצוא ביטחוני (השגה על החלטת הרשות המוסמכת)|https://olaw.org.il/takanot/takanot-4464.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על יצוא ביטחוני#סעיף 5|סעיפים 5}}, {{ח:חיצוני|חוק הפיקוח על יצוא ביטחוני#סעיף 10|10(ב)}} {{ח:חיצוני|חוק הפיקוח על יצוא ביטחוני#סעיף 45|ו־45}} {{ח:חיצוני|חוק הפיקוח על יצוא ביטחוני|לחוק הפיקוח על יצוא ביטחוני, התשס״ז–2007}} (להלן – החוק), ובאישור ועדת החוץ והביטחון של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: הגשת השגה}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אתר האינטרנט“ – אתר האינטרנט של האגף;
{{ח:ת|סוג=הגדרה}} ”בקשה“ – בקשה להירשם במרשם היצוא הביטחוני או בקשה לרישיון;
{{ח:ת|סוג=הגדרה}} ”האגף“ – אגף הפיקוח על היצוא הביטחוני במשרד הביטחון;
{{ח:ת|סוג=הגדרה}} ”הגורם המוסמך“ – מי שהוסמך, לפי {{ח:חיצוני|חוק הפיקוח על יצוא ביטחוני#סעיף 10|סעיף 10(ב)(3) לחוק}}, להחליט בעניין רישיון יצוא ציוד ביטחוני במעבר או רישיון העברה לשטחי האחריות האזרחית הפלסטינית;
{{ח:ת|סוג=הגדרה}} ”החלטה“ – החלטת הרשות המוסמכת לפי {{ח:חיצוני|חוק הפיקוח על יצוא ביטחוני#סעיף 4|סעיפים 4}}, {{ח:חיצוני|חוק הפיקוח על יצוא ביטחוני#סעיף 8|8}} {{ח:חיצוני|חוק הפיקוח על יצוא ביטחוני#סעיף 9|או 9 לחוק}};
{{ח:ת|סוג=הגדרה}} ”המנכ״ל“ – המנהל הכללי של משרד הביטחון;
{{ח:ת|סוג=הגדרה}} ”המשרד“ – משרד הביטחון;
{{ח:ת|סוג=הגדרה}} ”השגה“ – לרבות בדרך של עיון מחדש;
{{ח:ת|סוג=הגדרה}} ”מבקש“ – מי שהגיש לרשות המוסמכת בקשה להירשם במרשם היצוא הביטחוני או בקשה לרישיון;
{{ח:ת|סוג=הגדרה}} ”מגיש ההשגה“ – כמפורט {{ח:חיצוני|חוק הפיקוח על יצוא ביטחוני#סעיף 5|בסעיפים 5}} {{ח:חיצוני|חוק הפיקוח על יצוא ביטחוני#סעיף 10|ו־10(א) לחוק}}, לפי העניין;
{{ח:ת|סוג=הגדרה}} ”ראש האגף“ – ראש אגף הפיקוח על היצוא הביטחוני במשרד הביטחון;
{{ח:ת|סוג=הגדרה}} ”רישיון“ – רישיון לפי {{ח:חיצוני|חוק הפיקוח על יצוא ביטחוני#פרק ד סימן ב|סימן ב׳ לפרק ד׳ לחוק}}.

{{ח:קטע2|פרק ב|פרק ב׳: הגשת השגה}}

{{ח:סעיף|2|פרטי ההשגה}}
{{ח:תת|(א)}} על החלטת הרשות המוסמכת ניתן להגיש השגה.
{{ח:תת|(ב)}} השגה תוגש לרשות המוסמכת, כשהיא מודפסת, בתוך 30 ימים מהיום שבו נמסרה למגיש ההשגה ההודעה על ההחלטה נשוא ההשגה.
{{ח:תת|(ג)}} מגיש ההשגה יצרף להשגתו את המסמכים הנדרשים לדעתו לתמיכה בהשגה; המסמכים שיצורפו להשגה יהיו מקוריים בלבד או יאושרו על ידי עורך דין ישראלי או על ידי קונסול ישראלי כמתאימים למקור.
{{ח:תת|(ד)}} מגיש ההשגה יגיש לאגף, בכל עת שיידרש לכך, כל פרט, ידיעה או מסמך הנוגעים לעניין והדרושים לצורך החלטה ביחס להשגה, וישיב נכונה על כל שאלה שיישאל בקשר להשגה.

{{ח:סעיף|3|חתימה והצהרות}}
{{ח:תת|(א)}} ההשגה תיחתם ביד מגיש ההשגה; היה מגיש ההשגה תאגיד, תיחתם הבקשה בידי מי שהתאגיד הסמיכו לחתום עליה בשמו, ויצורף לה אישור מאת עורך דין בדבר סמכות החותם לחתום בשם התאגיד.
{{ח:תת|(ב)}} מגיש ההשגה יצהיר כי מכלול הפרטים שפורטו בהשגה והמסמכים אשר צורפו אליה הם נכונים ומלאים.

{{ח:סעיף|4|הגשת ההשגה}}
{{ח:ת}} השגה תישלח לאגף בדואר או במסירה ידנית; לעניין תקנות אלה, מועד הגשת ההשגה יהיה המועד שבו נתקבלה ההשגה באגף.

{{ח:סעיף|5|הארכת מועד הגשת השגה}}
{{ח:ת}} לפי בקשת מגיש השגה, רשאי ראש האגף להאריך את המועד להגשת השגה, אם ראה הצדקה לכך מטעמים מיוחדים שיירשמו; דחה ראש האגף את בקשת מגיש השגה להארכת מועד כאמור, רשאי המנכ״ל או הגורם המוסמך, לפי העניין, לפי בקשת מגיש ההשגה, להאריך את המועד, מטעמים כאמור, ויודיע על החלטתו המנומקת בתוך חמישה ימים מיום קבלת הבקשה להארכת המועד.

{{ח:סעיף|6|תקפות ההחלטה}}
{{ח:ת}} אין בהגשת השגה כדי לעכב את ביצועה של ההחלטה נשוא ההשגה.

{{ח:סעיף|7|אישור המצאת השגה}}
{{ח:ת}} בתוך חמישה ימים מהמועד שבו נתקבלה ההשגה באגף, ימסור האגף הודעה למגיש ההשגה כי הוא מאשר את עצם קבלתה באגף; ההודעה תימסר בדואר רשום למען להמצאת מכתבים שצוין בהשגה.

{{ח:סעיף|8|הטיפול בהשגה}}
{{ח:ת}} סברו הוועדה המייעצת, הגורם המוסמך או המנכ״ל כי הדבר דרוש לשם הכרעה בהשגה, יוזמן מגיש ההשגה להשלים את טיעוניו בעל פה לפני הוועדה המייעצת, הגורם המוסמך או המנכ״ל, לפי העניין.

{{ח:סעיף|9|דיון בהשגה חסרה}}
{{ח:ת}} לא הוגשה השגה כמפורט {{ח:פנימי|סעיף 2|בסעיפים 2}} {{ח:פנימי|סעיף 3|ו־3}}, או אם מגיש ההשגה לא השיב לפנייה אליו לפי {{ח:פנימי|סעיף 2|תקנה 2(ד)}}, {{ח:פנימי|סעיף 10|10(א)}} {{ח:פנימי|סעיף 10|או 10(ג)}} בתוך 30 ימים מיום שנמסרה לו פנייה כאמור, או אם זומן מגיש ההשגה לטעון בעל פה ולא התייצב, רשאי המנכ״ל או הגורם המוסמך, לפי העניין, לדון ולהחליט בהשגה לגופה בהסתמך על המידע אשר לפניו.

{{ח:סעיף|10|הדיון וההחלטה בהשגה}}
{{ח:תת|(א)}} סברו הוועדה המייעצת, הגורם המוסמך או המנכ״ל, כי נדרשת השלמה להשגה לצורך הדיון בה, יבקשו ממגיש ההשגה השלמות בכתב, בהתאם {{ח:פנימי|סעיף 2|לתקנה 2(ג)}}.
{{ח:תת|(ב)}} הוועדה המייעצת תיתן למנכ״ל את המלצתה המנומקת בכתב ביחס להשגה.
{{ח:תת|(ג)}} המנכ״ל או הגורם המוסמך ידון בהשגה, המלצת הוועדה המייעצת ומידע נוסף שיבקש מגורמי מערכת הביטחון או ממגיש ההשגה.
{{ח:תת|(ד)}} המנכ״ל או הגורם המוסמך, לפי העניין, רשאי לדחות את ההשגה או לקבלה, כולה, מקצתה או בשינויים, או להחזיר את העניין עם הוראות לראש האגף.

{{ח:סעיף|11|המועד למתן החלטה בהשגה}}
{{ח:ת}} החלטה בהשגה תינתן בתוך ארבעים וחמישה ימים ממועד הגשתה, או, ממועד קבלת ההשלמות, לפי המאוחר.

{{ח:סעיף|12|הוועדה המייעצת}}
{{ח:ת}} כל מקום שנזכרת בתקנות אלה הוועדה המייעצת, תחול ההוראה ביחס לוועדה המייעצת לעניין השגה לפי {{ח:חיצוני|חוק הפיקוח על יצוא ביטחוני#סעיף 8|סעיפים 8}} {{ח:חיצוני|חוק הפיקוח על יצוא ביטחוני#סעיף 9|או 9 לחוק}} בלבד.

{{ח:סעיף|13|הודעה על החלטה בהשגה}}
{{ח:תת|(א)}} ניתנה החלטה בהשגה, ימסור המנכ״ל או הגורם המוסמך הודעה מנומקת על כך למגיש ההשגה.
{{ח:תת|(ב)}} ההודעה תימסר למגיש ההשגה בדואר רשום למען להמצאת מסמכים שצוין בהשגה, וזאת בתוך שבעה ימים ממועד מתן ההחלטה בהשגה.

{{ח:חתימות|י״ד בשבט התשס״ח (21 בינואר 2008)}}
* '''אהוד ברק'''
שר הביטחון
{{ח:סוגר}}
{{ח:סוף}}
[[קטגוריה:בוט חוקים]]